Turneja Ljubav živi
"Ljubav živi" je naziv na turneju srbijanske folk pjevačice Svetlane Cece Ražnatović, koja je započela 24. marta 2012. godine u Frankfurtu, a završila 18. maja 2013. godine u Bernu. Na turneji Ceca promoviše album Ljubav živi, koji je objavljen 2011. godine. U okviru turneje "Ljubav živi" Ceca je održala ukupno 36 koncerata u 12 evropskih država, te u Australiji. Tokom 2012. i do polovine 2013. godine, Ceca je održala koncerte u sljedećim evropskim zemljama: Njemačka, Slovenija, Švicarska, Austrija, Švedska, Crna Gora, Bugarska, Sjeverna Makedonija, Francuska, Bosna i Hercegovina i Holandija. Na tri koncerta u Australiji, koji su održani u gradovima Perth, Sydney i Melbourne, Cecu je slušalo oko 12.000 ljudi.